GULF เซ็นนายกเวียดนาม รวบโรงไฟฟ้าก๊าซ 6 พันเมกฯ พร้อมลุย LNG Terminal
GULF เซ็นนายกเวียดนาม รวบโรงไฟฟ้าก๊าซ 6 พันเมกฯ พร้อมลุย LNG Terminal
GULF เซ็นนายกเวียดนาม รวบโรงไฟฟ้าก๊าซ 6 พันเมกฯ พร้อมลุย LNG Terminal
3 พ.ย. 2562

เมื่อวันที่ 2 พ.ย.2562 นางพรทิพา ชินเวชกิจวานิชย์ กรรมการผู้จัดการใหญ่ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF และนายลู ซวน วิ้งค์ ประธานคณะกรรมการประชาชนจังหวัดนิ่งห์ถ่วน ประเทศเวียดนาม ร่วมลงนามบันทึกความร่วมมือเพื่อพัฒนาโครงการโรงไฟฟ้าก๊าซธรรมชาติขนาด 6,000 เมกะวัตต์ พร้อมสถานีรับ–จ่ายก๊าซธรรมชาติเหลวในจังหวัดนิ่งห์ถ่วนภาคตะวันออกเฉียงใต้ของประเทศเวียดนามเพื่อรองรับการเติบโตอย่างมั่นคง
ทั้งนี้มีนายเหงียน ซวน ฟุก นายกรัฐมนตรีเวียดนาม พร้อมด้วยนายเจิน ตวน อัน รัฐมนตรีว่าการกระทรวงอุตสาหกรรมและการค้าได้เดินทางมาเป็นสักขีพยาน
ส่วนตัวแทนฝ่ายไทย ได้แก่ นายชีพ จุลมนต์ อดีตประธานศาลฎีกาประธานคณะกรรมการที่ปรึกษาบริษัท กัลฟ์เอ็นเนอร์จี ดีเวลลอปเมนท์จำกัด (มหาชน) และนายวิเศษ จูภิบาล อดีตรัฐมนตรีว่าการกระทรวงพลังงานประธานกรรมการ บริษัท กัลฟ์เอ็นเนอร์จี ดีเวลลอปเมนท์จำกัด (มหาชน) ร่วมเป็นสักขีพยาน
อนึ่งก่อนหน้านี้ นายรัฐพล ชื่นสมจิตต์ รองประธานเจ้าหน้าที่บริหาร GULF เปิดเผยว่า บริษัทมีแผนการลงทุนก่อสร้างโรงไฟฟ้าที่ใช้ก๊าซธรรมชาติเหลว (LNG) เป็นเชื้อเพลิง ขนาดกำลังการผลิตรวม 6,000 เมกะวัตต์(MW) ในประเทศเวียดนามและพร้อมกับการต่อยอดไปสู่ธุรกิจซื้อขายก๊าซLNG